Sabiedrība ar ierobežotu atbildību

“Jēkabpils reģionālā slimnīca”

**Kapitālsabiedrības**

**vidēja termiņa darbības stratēģijas**

**2020.-2024.gadam**

mērķu izpildes pārskats

**SATURS**

[**Ievads** 3](#_Toc67547259)

[**1.** **Nefinanšu mērķi** 5](#_Toc67547260)

[**1.1.** **Kapitālsabiedrības vadība** 5](#_Toc67547261)

[**1.2.** **Personāla attīstības pasākumi** 5](#_Toc67547262)

[**1.3.** **Ārstniecības pakalpojumu attīstīšana** 8](#_Toc67547263)

### [*1.3.1. Jauni valsts apmaksātie pakalpojumi dermatoloģijā, proktoloģijā, bērnu ķirurģijā, kardioloģijā un jauna pieeja COVID-19 ārstniecības pakalpojumu nodrošināša…………………* 8](#_Toc67547264)

[*1.3.2. Rehabilitācijas pakalpojuma pieejamības uzlabošana* 9](#_Toc67547265)

[*1.3.3. Infekciju uzraudzības attīstīšana* 9](#_Toc67547266)

[*1.3.4. Zinātniskās un pētniecības darbības attīstība*](#_Toc67547268) 9

[**1.4.** **Ārstniecības pakalpojumu kvalitātes attīstīšana:** 10](#_Toc67547269)

[*1.4.1.* *Pakalpojumu pieejamība* 11](#_Toc67547270)

[*1.4.2.* *Kvalitātes vadības pasākumi*](#_Toc67547271) 18

[**1.5.** **Infrastruktūras un IT infrastruktūras attīstīšana:**](#_Toc67547272) 19

[**1.6.** **Tēla veidošanas pasākumi:**](#_Toc67547273) 21

[**2.** **Finanšu mērķi**](#_Toc67547274) 23

[**3.** **Rezultatīvo rādītāju izpilde** 24](#_Toc67547275)

# **Ievads**

Kapitālsabiedrības vidējā termiņa darbības stratēģijas 2020.-2024.gadam (turpmāk – stratēģija) izvirzīto stratēģisko mērķu:

1. *Kvalitatīvas veselības aprūpes pieejamības un pilnveides nodrošināšana, atbilstošas infrastruktūras attīstība, veselības veicināšana un slimību profilakse, rehabilitācijas pakalpojumu pieejamība un attīstība, nodrošinot daudzprofilu neatliekamās medicīniskās palīdzības slimnīcas statusa saglabāšanu.*
2. *Veselības pakalpojumu sniegšanai nepieciešamās infrastruktūras uzlabošana un pakalpojumu klāstu pilnveidošana.*

Mērķu īstenošana tiek organizēta darbības virzienos:

* Veselības aprūpes pakalpojumu pieejamības uzlabošana;
* Veselības aprūpes pakalpojumu plānošanas un sniegšanas efektivitātes paaugstināšana;
* Pacientu drošības un veselības aprūpes pakalpojumu kvalitātes nodrošināšana.

Katram darbības virzienam ir noteikti sasniedzamie rezultatīvie rādītāji, kas izsaka attiecīgā rīcības virziena, sniegtā pakalpojuma *labāko iespējamo vērtību,* ņemot vērā pieejamos laika, finanšu un cilvēkresursus un nodrošina izvirzīto **mērķu** sasniegšanas pakāpes mērīšanu. Darbības virzieni ietver nefinanšu un finanšu mērķus, kas ir sasniedzami valdes pilnvarojuma ietvaros.

 Šajā pārskatā tiek sniegta informācija par 2021.gadā sasniegtajiem rezultātiem (stratēģijas 7.pielikums) un apstākļiem, kas ietekmēja rezultātu sasniegšanas procesu, atbilstoši stratēģijas 5.sadaļas “Kapitālsabiedrības attīstības plāns, nefinanšu un finanšu mērķi 2020.- 2024.gadam” struktūrai.

2021.gadā kapitālsabiedrība turpināja cīnīties ar COVID -19 pandēmijas izraisīto ietekmi uz veselības aprūpes sistēmu.

Gan uzņēmuma finanšu darbību, gan sniegto pakalpojumu apjomu ir ietekmējusi COVID-19 pandēmija. Valsts operatīvās medicīniskās komisijas 2020.gada 10.decembrī izsludinātā ārkārtas situācija medicīnā turpinājās līdz 2021.gada 1.jūlijam, atkārtoti izsludināta ar 2021.gada 7.oktobri, jo COVID-19 gultu noslodze bija sasniegusi 76%. Saistībā ar stacionēto pacientu skaita pieaugumu – plānveida dienas stacionāra pakalpojumi atkārtoti apturēti ar 18.oktobri (iepriekš šāds VOMK lēmums un nepieciešamība pieņemta ar 2020.gada 10.decembri, pakāpeniski atjaunojot pārskata perioda pavasara mēnešos), lai primāri nodrošinātu neatliekamo medicīnisko palīdzību, diennakts stacionāro palīdzību un COVID pacientu ārstēšanas nodrošinājumu. Salīdzinājumā ar COVID 2.vilni – 3.vilnis izteikts ar lielāku pacientu skaitu, kam ir nepieciešama intensīvā terapija (smagi pacienti). Smago pacientu skaits 2021.gadā palielinājies vidēji divas reizes salīdzinājumā ar iepriekšējo periodu. Proti, 2.vilnī vidēji 10% no stacionētajiem pacientiem bija nepieciešama intensīvā terapija, savukārt 2021.gada rudens periodā tie ir vidēji 15-20%. Šī iemesla dēļ pandēmijas sekas visbūtiskāk ietekmēja personāla resursus reanimācijas dienesta nodrošinājumam (bija nepieciešami anesteziologi, reanimatologi, anestēzijas māsas).

2021.gadā tika uzsākta Reanimācijas un intensīvās terapijas nodaļas pārbūve un paplašināšana, kas noslēdzās 2021.gada decembra beigās.

# **Nefinanšu mērķi**

## **Kapitālsabiedrības vadība**

**Mērķi:**

* *izstrādāt efektīvāku vadības modeli, lai novērstu funkciju dublēšanos un mazinātu uzraudzības risku;*
* *pārskatīt un attīstīt biznesa modeli, lai efektīvāk izmantotu Slimnīcas infrastruktūru un palielinātu veselības aprūpes pakalpojumu apjomu un kvalitāti.*

Kapitālsabiedrības valde no 2021.gada 1.janvāra līdz 6.jūnijam strādāja pilnā sastāvā un sastāvēja no trim locekļiem ar sekojošām atbildības jomām:

* valdes priekšsēdētāja – uzņēmuma stratēģiskā vadība, finanšu, personāla un administratīvo procesu vadība;
* valdes loceklis –  iepirkumu procesu, investīciju projektu, saimnieciskā nodrošinājuma vadība (tai, skaitā IT procesu pārvaldība);
* valdes loceklis – ārstniecības procesu vadība (galvenais ārsts), tai skaitā medicīnisko pētījumu pārvaldība, ārstniecības kvalitātes procesu uzraudzība un sūdzību izskatīšana.

No 2021.gada 7.jūnija valdē strādā valdes priekšsēdētāja un valdes loceklis, kas atbild par  iepirkumu procesu, investīciju projektu, saimniecisko nodrošinājumu (tai, skaitā IT procesu pārvaldību).

Līdzīgi kā iepriekšējā pārskata periodā ārkārtējā situācija būtiski ietekmēja kapitālsabiedrības plānotās darbības**,** no veselības aprūpes nozarei izvirzītajām prioritātēm galvenā bija COVID-19 infekcijas izplatības ierobežošana, un COVID-19 pacientu ārstēšanas nodrošināšana un pakalpojumu attīstība.

## **Personāla attīstības pasākumi**

**Mērķi:**

* *Atalgojuma reformas turpināšana: vienotu taisnīgu, caurskatāmu pamatotu atalgojuma principu ieviešana visu ārstniecības struktūru darbiniekiem;*
* *Mērķtiecīga nodaļu vadītāju, virsārstu un virsmāsu vadītprasmju attīstīšana;*
* *Sadarbība ar universitātēm un koledžām par personāla piesaisti;*
* *Māsu amata prestiža veicināšana;*
* *Personāla noslodzes optimizācija;*
* *Papildus labumu darbiniekiem nodrošināšana budžeta iespēju robežās.*

Pārskata periodā atbilstoši Veselības ministrijas noteiktajiem atalgojuma veidošanas principiem, norādēm un Kapitālsabiedrības esošajam budžetam, darbiniekiem, kas bija iesaistīti COVID-19 pacientu ārstēšanā un aprūpē, kā arī saimniecisko jautājumu risināšanā un COVID-19 pandēmijas izraisīto seku novēršanā, tika noteiktas piemaksas, ievērojot Veselības ministrijas rīkojumus par piemaksu apmēru. Tiek turpināta atalgojuma politikas saistībā ar sniegtajiem pakalpojumiem izvērtēšana (bet sabiedrībai jāņem vērā arī Veselības ministrijas izstrādātā atalgojuma reforma un tā ieviešanas ietekme uz sabiedrību), sabiedrības organizācijas struktūras regulāra caurskatīšana.

Pandēmija ieviesa arī korekcijas ārstniecības personu domāšanas stila, sadarbības un elastības pieejā. Arī rezidentu praktiskā iesaiste COVID -19 pacientu ārstniecības procesā tika koordinēta ar Veselības ministrijas un izglītības iestāžu starpniecību, kas uzskatāma kā jauna sadarbības pieredze.

Jauno darbinieku piesaistē slimnīca ir turpinājusi arī iepriekš praktizēto pieeju – gan personīgi uzrunājot jaunos speciālistus un topošos rezidentus un izsludinot vakances (publicējot mājaslapā, Facebook kontā), kā arī sniedzot informāciju par nepieciešamajiem rezidentiem izvietošanai rezidentūras platformā, gan iesaistoties jauno speciālistu apmācībā.

Slimnīca, lai nodrošinātu ilgtspējīgu personāla attīstību sadarbībā ar Jēkabpils novada pašvaldību piedāvāja stipendijas un rezidentūras studiju maksas segšanu, ģimenes medicīnas rezidentiem tika nodrošināti atsevišķi rezidentūras cikli.

Lai nodrošinātu rezidentūras vietas nepieciešamajās specialitātēs, sniegti priekšlikumi Jēkabpils pilsētas pašvaldībai par atbalstāmo specialitāšu aktualizāciju un papildināšanu gan specialitāšu veidu, gan skaita ziņā.

2021.gada laikā noslēgti vēl divi stipendiju līgumi ar medicīnas studentiem (potenciāli – rezidentiem anestezioloģijā-reanimatoloģijā, dermatoloģijā-veneroloģijā). Kopējais rezidentu skaits 2021.gadā – 23.

Pārskata periodā noslēgti trīspusēji līgumi (Sabiedrība, izglītības iestāde un students) par sekojošām studentu praksēm:

|  |  |
| --- | --- |
| RSU Rehabilitācijas fakultātes Maģistra studiju programmas Rehabilitācija veiktais pētījums  | 1 students |
| Māsu veiktie pētījumi saistībā ar bakalaura darbu  | 7 studenti |
| Māsu veiktie pētījumi kvalifikācijas darbam  | 8 studenti  |
| Vadīta prakse RSU Sabiedrības veselības un sociālās labklājības fakultātes 3. kursa studentiem | 1 students |
| Studējošo prakses nodrošināšana LU aģentūra "LU P.Stradiņa medicīnas koledža"  | Prakses nodrošināšana vienam (1) podoloģijas studentam |
| Studējošo prakses nodrošināšana LU aģentūra "LU P.Stradiņa medicīnas koledža"- ārsta palīgs | Vienam - 1. kursa studentam |
| RSU Rehabilitācijas fakultātes Maģistra studiju programmas Rehabilitācija veiktais pētījums  | 1 students |
| Māsu veiktie pētījumi saistībā ar bakalaura darbu  | 7 studenti |
| Māsu veiktie pētījumi kvalifikācijas darbam  | 8 studenti  |
| Vadīta prakse RSU Sabiedrības veselības un sociālās labklājības fakultātes 3. kursa studentiem | 1 students |
| Studējošo prakses nodrošināšana LU aģentūra "LU P.Stradiņa medicīnas koledža"  | Prakses nodrošināšana vienam (1) podoloģijas studentam |
| Studējošo prakses nodrošināšana LU aģentūra "LU P.Stradiņa medicīnas koledža"- ārsta palīgs | Vienam - 1. kursa studentam |
| LU Medicīnas fakultāte Ārstniecība  | Klīniskās aprūpes prakse 3. kursa studentiem - 2 |
| Profesionālās izglītības prakses nodrošināšana: | Mācību centrs "Buts" prakse nodrošināta 1 - klientu apkalpošanas operatoram; 1- aprūpētājam; 1- pavāra palīgam |

2021.gadā saņemta pateicība no RSU Medicīnas fakultātes par Klīnikā bāzēto studiju nodrošināšanu augstā kvalitātē.

Prakses nodrošināšana studentiem ir viens no instrumentiem, lai studentiem sniegtu pareizu priekšstatu par sabiedrības veselības aprūpes pakalpojumu sniegšanas specifiku, iesaistītu praktiskajā darbā, kā arī ieinteresētu pēc studijām uzsākt sabiedrībā rezidentūru un/vai darba attiecības.

Kapitālsabiedrība aktīvi atbalsta jauno speciālistu profesionalitātes pilnveidošanas iespējas. Piemēram, ir sniegtas rekomendācijas profesionālajām asociācijām jauno speciālistu iesaistei efektīvāku diagnostikas un ārstniecības metožu, piemēram elektromiogrāfijas, neirosonoloģijas izmeklējumu metodes un laparoskopisko trūču operāciju metodes apgūšanai 2021.gadā.

Personāla trūkums, darbinieku darba vietas maiņa vai aiziešana pensijā, it īpaši ārstu trūkums, ir viens no lielākajiem kapitālsabiedrības riskiem veselības aprūpes pakalpojumu sniegšanā, tāpēc šī riska mazināšanai tika nolemts nodrošināt efektīvu paaudžu nomaiņu un nepieciešamo personāla kapacitāti, kas ilgtermiņā nodrošināma ar rezidentu piesaisti (bet kas darbu uzsāks pēc rezidentūras pabeigšanas, atkarībā no specialitātes pēc 4-6 gadiem), kā arī jauno sertificēto speciālistu piesaisti. Slimnīca ir izvirzījusi mērķi atjaunināt personālu un noteikusi uzdevumu 2021.gadā – nodrošināt ārstniecības personu īpatsvaru vecuma grupā no 25-45 gadiem ne mazāku par 29,3%, faktiski sasniegtais īpatsvars 36,67%. Uz 2022.gada 1.janvāri kapitālsabiedrības ārstu vidējais vecums bija 47 gadi, bet vidējais vecums māsām ir 50.10 gadi.

Lai piesaistītu un uzrunātu jaunos speciālistus, tiek popularizēta kapitālsabiedrības darbība publiskajos saziņas līdzekļos, veidoti video sižeti sociālajos tīmekļos, regulāri sniegta informācija par vakancēm, kā arī par slimnīcā esošajām un nākotnē iespējamajām profesionālās izaugsmes iespējām.

Kapitālsabiedrībai 2021.gadā ir izdevies piesaistīt 16 jaunus speciālistus (ārsti-stažieri – 5, pediatrs, ķirurgs-proktologs, ergoterapeits, zobu higiēnists, laboratorijas ārsts, psihoterapijas speciālists, radiologs, ginekologs-dzemdību speciālists, radiologs diagnosts - 2, nefrologs). Līgumi noslēgti ar vēl 4 rezidentiem, no kuriem divi ģimenes ārstu rezidenti, anesteziologs un kardiologs.

Lai apliecinātu māsu darba nozīmīgumu veselības aprūpes pakalpojumu īstenošanā un prestiža veicināšanā, ikmēneša publiskajos saziņas līdzekļos interviju sniegšanai tiek nozīmēti, ne tikai ārsti, bet arī māsas un farmaceiti. Ikgadējām Jēkabpils pilsētas pašvaldības nominācijām 18.novembrī – tiek virzīti gan ārsti, gan vidējais un jaunākais medicīniskais personāls, tādejādi paužot un izrādot ārstniecības atbalsta personu (medicīnas māsu, ārsta palīgu, māsu palīgu) nozīmīgumu veselības aprūpes pakalpojumu sniegšanā un aprūpes nodrošināšanā.

Lai veidotu jauniem speciālistiem motivējošu darba vietu, ir paplašināts pamatdarbā strādājošo darbinieku atbalsts ar pabalsta piešķiršanu stājoties laulībā un sakarā ar bērna piedzimšanu. Darbiniekiem 2021.gadā piedzimuši 6 bērniņi. Personāls tika apsveikts gan starptautiskajā vecmāšu dienā, gan starptautiskajā māsu dienā, kā arī Medicīnas darbinieku dienā.

## **Ārstniecības pakalpojumu attīstīšana**

**Mērķi:**

* Ieviesti jauni valsts apmaksāti pakalpojumi
* Rehabilitācijas pakalpojuma pieejamības uzlabošana
* Infekciju uzraudzības attīstīšana
* Maksas pakalpojumu attīstība
* Zinātniskās un pētniecības darbības attīstība

Kā izpildes pārskata ievadā tika aktualizēts, būtisku ietekmi un korekcijas ārstniecības pakalpojumu attīstībā 2021.gadā ieviesa COVID-19 pandēmija un ārkārtas situācijas izsludināšana divas reizes viena gada laikā.

### *Jauni valsts apmaksātie pakalpojumi dermatoloģijā, proktoloģijā, bērnu ķirurģijā, kardioloģijā un jauna pieeja COVID-19 ārstniecības pakalpojumu nodrošināšanā*

Tika iegādāta jauna iekārta - dermatoloģiskais CO2 lāzers (ambulatorajā daļā), kas ļauj sniegt pacientiem jaunu pakalpojumu - ādas veidojumu likvidēšanu. Tā ir jauna metode, kas iekļauta arī valsts apmaksāto pakalpojumu klāstā.

Atskaites periodā tika ieviesti vairāki jauni pakalpojuma veidi - konsultācijas un ķirurģiskās manipulācijas proktoloģijā. Šim nolūkam, lai nodrošinātu atbilstošu pakalpojuma kvalitāti iegādāti izmeklējumu instrumenti, rektoskops, Tika paplašināts ambulatoro pakalpojumu piedāvājums bērnu ķirurģijā un kardioloģijā (ir pieejamas aritmologa konsultācijas).

Atskaites periodā tika attīstīti arī maksas pakalpojumi, kopā ieņēmumi no maksas pakalpojumiem veido EUR 407 712 .

Kapitālsabiedrībā atskaites periodā tika izstrādāta jauna pieeja pacientu ārstniecībai sarežģītajos COVID -19 pandēmijas apstākļos. Tā kā tika noteikti ambulatoro un stacionāro plānveida pakalpojumu ierobežojumi, slimnīca attīstīja un plaši izmantoja attālinātās pacientu konsultācijas, māmiņu skolas nodarbības, ārstu pieredzes apmaiņu zoom platformā.

### *Rehabilitācijas pakalpojuma pieejamības uzlabošana*

ERAF projekta īstenošanas rezultātā 2021.gada 26.novembrī tika atklātas atjaunotās telpas, kurās ambulatoro pacientu pieņemšanu uzsāka daļa Fizikālās medicīnas un rehabilitācijas nodaļas darbinieku. Ir iegādāts jauns un mūsdienīgs aprīkojums, kas ļauj uzlabot sniegto pakalpojumu kvalitāti un nodrošināt arī jaunu pakalpojumu sniegšanu.

2021.gadā Rehabilitācijas nodaļa:

* tika aprīkota ar modernām iekārtām,
* tika palielināts fizioterapeitu skaits (pieņemti divi fizioterapeiti darbam poliklīnikā),
* saņēma elektriski regulējamu masāžas galdu un dažādus palīglīdzekļus,
* tika ieviesta elektroniskā akūto stacionāra pacientu rehabilitācijas kursa pieteikšana, kā arī ambulatoro pacientu rindas uzskaite,
* regulāri tika pārskatīti pakalpojumu pieteikumi izslēdzot neaktuālos pakalpojumu pieprasījumus.

Ieviestie pasākumi ievērojami samazinājuši pakalpojuma gaidīšanas laiku ( no 15 dienām 2020.gadā līdz 5 dienām 2021.gadā).

### *1.3.3. Infekciju uzraudzības attīstīšana*

Lai palielinātu Covid-19 inficēto pacientu ārstēšanas kapacitāti – Kapitālsabiedrība gada sākumā vērsās ar finanšu palīdzības pieteikumiem Veselības ministrijā, šim nolūkam tika piešķirti 5,8 miljoni EUR. Tas deva iespēju uzsākt infrastruktūras pielāgošanu infekcijas slimību izplatības samazināšanai un plūsmu nošķiršanai. Tika paplašināta un pārbūvēta Reanimācijas nodaļa, izveidojot deviņus izolējamus boksus infekcijas pacientiem, tie tika aprīkoti atbilstoši 2.līmeņa intensīvajām tehnoloģijām. 2021.gada nogalē Jēkabpils reģionālajā slimnīcā tika atklāta valstī modernākā Intensīvās terapijas un reanimācijas nodaļa. Reanimācijas nodaļai piegādātas sešas plaušu mākslīgās ventilācijas iekārtas ar papildaprīkojumu (papildina esošo mākslīgas plaušu ventilatoru skaitu, kas ir reanimācijā). Tika veikta Hemodialīzes nodaļas pārbūve ar četrām gultasvietām ar izolējamu boksu infekcijas pacientam, aptiekas noliktavas paplašināšana (sakarā ar prasību nodrošināt medikamentu krājumus līdz trim mēnešiem), infekcijas nodaļas aprīkošana ar monitoriem, multifunkcionālām gultām un citām nepieciešamajām medicīnas iekārtām un precēm. Kopumā tika izveidotas 80 gultas infekcijas pacientiem, no kurām 65 vidēji smagiem pacientiem un 15 smagiem pacientiem.

Veikto pasākumu rezultātā slimnīca spēja uzņemt un ārstēt visus infekcijas skartos pacientus, kuriem bija nepieciešami veselības aprūpes pakalpojumi.

###

### *1.3.4. Zinātniskās un pētniecības darbības attīstība*

Lai attīstītu Jēkabpils reģionālo slimnīcu kā mācību vidi, 2021.gadā organizēti vairāki pasākumi:

* Oktobrī norisinājās klātienes un tiešsaistes multidisciplināra konference “Politraumu un Polimorbīdu pacientu ārstēšanas iespējas reģionālā slimnīcā”, lai stiprinātu multidiciplināru pieeju politraumu un polimorbidu pacientu ārstēšanā, paaugstinātu kvalifikāciju un iesaistītu ārstniecības personālu jaunākās literatūras izpētē un jaunāko metožu pielietošanas izzināšanā, daloties ar klīnisko prakšu pieredzi.
* Savukārt ar mērķi pievērst īpašu vecāku vērību bērnu drošībai un veselībai svētku laikā, decembrī tika organizēts bezmaksas seminārs vecākiem par bērnu drošību, pirmās palīdzības sniegšanu, bērnu uzturu un citām aktuālām tēmām.

Latvijā norisinās Latvijas Universitātes Klīniskās un profilaktiskās medicīnas institūta sadarbībā ar Starptautisko vēža pētniecības aģentūru veikts pētījums (GISTAR), kas pēta kuņģa un zarnu vēža izraisītās mirstības samazināšanas iespējas. Kapitālsabiedrība ir noslēgusi vienošanos starp Latvijas Universitāti par sadarbību Eiropas Reģionālās attīstības fonda līdzfinansētā projekta “H.pylori eradikācijas shēmas optimizācijas masveida kuņģa vēža prevencijas pasākumiem” īstenošanā, kas tika turpināta 2021.gadā.

## **Ārstniecības pakalpojumu kvalitātes attīstīšana:**

**Mērķi:**

* *Pakalpojumu pieejamība.*
* *Ārstnieciskās kvalitātes rādītāju monitoringa sistēmas ieviešana.*
* *Pacientu drošības riska faktoru mazināšana, pacientiem un personālam drošas vides nodrošināšana (ietekmējošo riska faktoru identificēšana un mazināšana.)*
* *Saskaņā ar prioritāro kārtību, katru gadu noteikt darbības procesus, kuru īstenošanas kārtības ir jāizstrādā vai jāaktualizē.*

Lai uzlabotu sniegto pakalpojumu dažādību un kvalitāti, kā arī personālam drošas darba vides nodrošināšanai, tika iegādātas jaunas iekārtas, piemēram, pacientu monitori, augstas plūsmas skābekļa terapijas iekārtas, perfuzori, perfuzoru bloki, pacientu transportēšanas guļrati, pacientu funkcionālās gultas ar matraci un infūziju statīvu, pacientu gultas ar aktīvo matraci, pacientu piederumu skapīši, defibrilatori, slingu aprīkojums, u.c

Slimnīcas visās nodaļās tika veikts darba vides risku faktoru novērtējums, būtiski darba aizsardzības pārkāpumi netika konstatēti. Ir veikti arī atkārtoti darba vides risku faktoru novērtējumi nodaļām, kas pēc ERAF projekta Nr. 9.3.2.0/17/I/011 “Stacionārās un ambulatorās veselības aprūpes infrastruktūras uzlabošana SIA „Jēkabpils reģionālā slimnīca” uzsāka darbu labiekārtotās telpās, ar jaunām mēbelēm un medicīnas iekārtām.

### *Pakalpojumu pieejamība*

Kapitālsabiedrība sniedz sekundāro veselības aprūpi, kas ir specializēta ambulatorā un/vai stacionārā veselības aprūpe, un ir orientēta uz neatliekamu, akūtu un plānveida medicīnisko palīdzību ­– ātru un kvalitatīvu diagnostiku, intensīvu ārstēšanu un rehabilitāciju ar mērķi maksimāli ātri un kvalitatīvi panākt pacienta izveseļošanos vai samazināt slimības izpausmes līdz tādai pakāpei, kad ir iespējama tālāka ārstēšana primārās veselības aprūpes sistēmā.

Sniegto pakalpojumu apjomu ir ietekmējusi COVID-19 pandēmija un ārkārtējā situācija valstī. It īpaši tas ietekmēja plānveida veselības aprūpes pakalpojumu samazināšanos. 14.10.2021. Valsts operatīvā medicīniskā komisija (VOMK) lēma pārtraukt plānveida veselības aprūpes pakalpojumu sniegšanu slimnīcās ar 18.10.2021. Lēmums pieņemts saistībā ar nepieciešamību nodrošināt papildu ārstniecības personāla resursus un pārprofilēt gultasvietas neatliekamo, akūto un Covid-19 pacientu ārstēšanai.

2021.gadā ambulatoro pakalpojumu struktūru būtiski ietekmēja iedzīvotāju vakcinācijas pakalpojumi. Kapitālsabiedrība, papildus jau esošo vakcinācijas kabinetu darbībai, pieteicās veselības aprūpes iestādēm izsludinātajā atlasē Covid-19 vakcinācijas izbraukuma pakalpojumu sniegšanai. Atbilstoši atlases rezultātiem sabiedrībai tika apstiprinātas (piešķirts finansējums) trīs vakcinācijas veikšanas brigādes. 03.04.2021. sabiedrība uzsāka masveida vakcinācijas nodrošināšanu Jēkabpils liela mēroga vakcinācijas centrā, kas ar pašvaldības atbalstu tika izveidots Jēkabpils sporta hallē, un kura darbība tika organizēta atbilstoši Veselības ministrijas plāniem un pieejamām vakcīnām (prioritārajām grupām). Liela mēroga vakcinācijas centrs darbojās līdz 2021.gada septembrim, no septembra mēneša Jēkabpils reģionālās slimnīcas Ambulatorajā daļā turpināja darbību 2 vakcinācijas kabineti, kā arī tika nodrošināta izbraukuma vakcinācija. Novembrī, pieaugot iedzīvotāju interesei vakcinēties, tika atvērts papildus vakcinācijas punkts Jēkabpils stadiona teritorijā.

2021. gadā Nacionālais veselības dienests manipulāciju sarakstā veica izmaiņas divpadsmit reizes. Tika precizēti apmaksas nosacījumi un manipulāciju nosaukumi, kas attiecas uz Covid-19 vakcinācijas procesa nodrošināšanu, tika ieviestas jaunas uzskaites un statistikas metodes.

Pārskata periodā vakcinētas kopumā 26 010 devas (pirmo vakcīnas devu saņēmuši 14 002 cilvēki, otro devu – 10 245 cilvēki, bet trešo devu – 1763 cilvēki).

**Ambulatorā darba rezultatīvie rādītāji 2021.gadā**

*1.attēls Ambulatori veikto izmeklējumu un aprūpes epizožu skaita struktūra dinamikā laika periodā no 2017. – 2021.gadam*

*2.attēls Ambulatori veikto manipulāciju skaits dinamikā laika periodā no 2017. – 2021.gadam. Pacientu skaitā ietverti visi SAVA speciālista apmeklējumi – ja pacients vienā aprūpes epizodē vairākkārt apmeklējis SAVA speciālistu, ir uzskaitīti visi apmeklējumi.*

 *3.attēls Dienas stacionāra pacientu skaita un sadalījuma pa profiliem struktūra dinamikā laika periodā no 2017. - 2021. gadam*

*4.attēls Dienas stacionārā ārstēto pacientu skaita un pacientu pavadītā laika struktūra dienas stacionārā (gultasdienas) dinamikā laika periodā no 2017. – 2021.gadam*

**Ambulatori veiktie diagnostiskie izmeklējumi**

|  |  |  |  |  |  |
| --- | --- | --- | --- | --- | --- |
| **Ambulatoro izmeklējumu veids/ skaits** | **2017.** | **2018.** | **2019.** | **2020.** | **2021.** |
| Elektrokardiogrāfija | 6413 | 6982 | 7065 | 5538 | 5738 |
| Ehokardiogrāfija un doplerogrāfija | 1640 | 2034 | 2136 | 2091 | 2345 |
| Asinsvadu dupleksskenēšana | 2988 | 3131 | 3211 | 3122 | 2722 |
| Spirogrāfija | 1446 | 1533 | 1549 | 1158 | 1109 |
| Gastroskopija | 1164 | 1214 | 1248 | 817 | 715 |
| Kolonoskopija | 240 | 301 | 395 | 338 | 312 |
| Osteodensitometrija | 334 | 342 | 581 | 280 | 632 |
| Rentgenogrāfija  | 14992 | 15380 | 16179 | 12263 | 11804 |
| Datortomogrāfija | 7980 | 9209 | 10518 | 9205 | 11120 |
| Ultrasonogrāfija | 4404 | 4259 | 4334 | 4567 | 2838 |
| Neirosonogrāfija zīdaiņiem | 174 | 146 | 129 | 77 | 59 |
| **PAVISAM** | **41775** | **44531** | **47345** | **39456** | **39394** |

*5.attēls Ambulatori veikto sirds asinsvadu sistēmas, pulmonoloģijas un gastroenteroloģijas izmeklējumu skaita procentuālā struktūra (par valsts budžeta līdzekļiem) 2021.gadā*

**Par ambulatoro pakalpojumu apjomu un struktūru 2021.gadā:**

* Ambulatorā palīdzība, ieskaitot Dienas stacionāru, Uzņemšanas nodaļu un COVID-19 vakcinēšanu sniegta 173 686 izmeklējumu un aprūpes epizodēs (par 54 616 epizodēm jeb par 45,9 % vairāk kā 2020. gadā (119070 epizodes). Būtisku ambulatoro pakalpojumu pieaugumu (39,4%) noteica augstais COVID – 19 infekcijas izraisītais saslimšanas līmenis un veikto vakcināciju apjoms. Tika izveidotas jaunas manipulācijas, piemēram, epidemioloģiskās drošības pasākumu nodrošināšanai, iztriepes paņemšana koronavīrusa 2019-NCOV noteikšanai, sekundārās ambulatorās veselības aprūpes speciālistu sniegtas attālinātas konsultācijas ārkārtējās situācijas laikā, un šādas konsultācijas ir veiktas arī atkārtoti, u.c., saskaņā ar manipulāciju saraksta izmaiņu nosacījumiem.
* Savukārt dienas stacionāra kopējais pacientu skaits ir sasniedzis 85,5% no 2020.gada apjoma, tomēr turpinās iepriekšējā gada tendence vairākās jomās kā, piemēram, uroloģijā, traumatoloģijā - palielinās vienas dienas stacionēšanas laikā veikto manipulāciju (operāciju ) skaits, kas būtiski uzlabo pacientu ārstniecības kvalitāti un darbnespējas laika samazināšanos.
* Veikto diagnostisko izmeklējumu skaits būtiski neatšķiras no iepriekšējā perioda. Lielāko diagnostisko izmeklējumu īpatsvaru sastāda rengenogrāfija un datortomogrāfija. Turpinās jau iepriekš novērotā tendence par radioloģisko diagnostisko izmeklējumu struktūras izmaiņām: palielinās datortomogrāfijas un samazinās rengenogrāfijas pakalpojumu skaits. Datortomogrāfija, lai gan ir dārgāks pakalpojuma veids, tomēr sniedz precīzāku un augstvērtīgāku izmeklējuma informāciju un tiek pielietots īpaši gadījumos, kad nepieciešams ļoti ierobežotā laikā noteikt precīzu diagnozi (piemēram, insulta, smagu traumu, COVID-19 infekciju izraisīto komplikāciju gadījumos).
* 2021.gadā turpina samazināties dienas stacionārā pavadītais laiks, kas liecina par pakalpojumu struktūras izmaiņām, jo 2021.gadā saistībā ar plānveida pakalpojumu apturēšanu likumsakarīgi samazinājās terapeitisko-neiroloģisko pacientu dienas stacionārā skaits. Šo pakalpojumu programmu raksturo pacienta piecu līdz desmit dienu zāļu kursa saņemšanu intravenozi, infūzi dienas stacionāra ietvaros.

Tas secīgi ietekmēja (samazināja) vidējo dienas stacionārā pavadīto laiku, jo pie plānveida īslaicīgās ķirurģijas operācijām pacients uzturas dienas stacionārā īslaicīgi, vienu dienu (vēlākais tiek izrakstīts nākamajā dienā – nepārsniedzot 16 stundas no stacionēšanas sākuma) vai turpina 2-3 dienu ārstniecības kursu stacionārajā nodaļā .

**Stacionāra darba rezultatīvie rādītāji 2021.gadā**

Kapitālsabiedrība samaksu par valsts apmaksātajiem stacionārajiem veselības aprūpes pakalpojumiem saņem kā:

1) *fiksētu maksājumu* par DRG (diagnozēm piesaistītās grupas) stacionāra darbību, ikmēneša fiksēto piemaksu par uzņemšanas nodaļas darbību, observācijas gultu izveidošanu un uzturēšanu);

2) *maksu par gadījumu* – plānveida/neatliekamās programmas, kuras apmaksā pēc izpildes, nepārsniedzot līgumā noteikto apjomu;

3) *samaksu pēc fakta* – atbilstoši izpildei tiek apmaksāts pacientu iemaksas kompensācija par tiem iedzīvotājiem, kuri ir atbrīvoti no pacientu iemaksu veikšanas u.c. gadījumi; gultas dienas par pacientu aprūpi, kuriem nepieciešama ilgstoša mākslīgā plaušu ventilācija; veselības aprūpes pakalpojumi ilgstoši slimojošām personām darbspējīgā vecumā, lai novērstu invaliditātes iestāšanos, kā arī personām ar prognozējamu invaliditāti, pakalpojumi par zāļu rezistenta tuberkulozes pacienta paliatīvo aprūpi, trombolītiskie medikamenti un hemodialīzes manipulācijas, pavadošās personas atrašanās pie pacienta, piemaksa par onkoloģiskajām operācijām, piemaksa par urīnpūšļa fotodinamisku diagnostiku, piemaksa par akūtu rehabilitāciju, piemaksa par rehabilitāciju psihiatriskā profila pacientiem, piemaksa par lielo locītavu endoprotezēšanas operāciju sarežģītos gadījumos;

4) *samaksu pēc iestādes rēķina* **-** specifiski medikamenti un nestandarta endoprotēzes u.c.

*1.attēls Stacionārā ārstēto pacientu skaits dinamikā laika periodā no 2017. – 2021.gadam*

*(saskaņā ar Līgumā ar NVD veiktajiem grozījumiem 02.03.2022., precizēts minimālais plānotais pacientu skaits 2021.gadā). Ārstēto pacientu skaits norādīts kopējais – gan ar NVD apmaksu, gan maksas pakalpojumu. 2021.gadā no kopējo ārstēto pacientu skaita ar NVD apmaksu bija 6698 pacienti, un maksas pakalpojumu bija 89 pacienti (1% no kopējā ārstēto pacientu skaita).*

*2.attēls Stacionārā ārstēto pacientu skaita struktūra slimnīcas nodaļās 2021.gadā*

*3.attēls Stacionārā izdarīto operāciju skaita struktūra 2021.gadā*

**Par stacionārā darba rezultatīviem rādītājiem 2021.gadā**

* stacionārā palīdzība sniegta 6787 pacientiem, par 917 pacientiem(11,9%) mazāk kā 2020.gadā. Tas izskaidrojams ar iepriekšminētajiem COVID infekcijas izraisītajiem apstākļiem. Lai nodrošinātu COVID-19 pacientu, kuru skaits 2021.gadā bija 2 reizes lielāks nekā 2020.gadā, ārstēšanu uz laiku pārtrauca tuberkulozes pacientiem, tika pārtraukta plānveida operāciju veikšana valsts līmenī un personāla slimības dēļ, kā arī Neatliekamais medicīniskās palīdzības dienests kritiskāk vērtēja pacientu stacionēšanas nepieciešamību pieejamo ārstniecības resursu dēļ. Līdz ar to stacionārā ārstēto pacientu struktūra(īpatsvars) 2021.gadā mainās uz infekciju nodaļu (bērnu un pieaugušo) būtisku pieaugumu un līdz ar to citu profila pacientu samazinājumu.
* dzemdību palīdzība sniegta 673 pacientēm (dzimuši 567 bērni), kas ir par 74 pacientēm jeb 11% mazāk kā 2020.gadā (747 pacientes).
* Pacientu pavadītais laiks stacionārā (gultasdienās, gadā) – 47186, vidējā gultas slodze 63,06%. Lai gan samazinoties stacionēto pacientu skaitam un vidējam gultu skaitam, samazinās izmantotās gultasdienas, tomēr par 7,28% ir palielinājusies vidējā gultas slodze, kas norāda uz efektīvāku slimnīcas pieejamo gultu resursu izmantošanu.
* vidējo ārstēšanas ilgumu (7dienas) par 0,3 dienām ir palielinājis 2. un 3. vilnī būtiski pieaugušo pacientu skaits ar COVID infekcijas izraisītajām komplikācijām un pieaudzis mirušo pacientu skaits.
* veiktas 1337 operācijas t.i. par 11 (1%) mazāk kā 2020.gadā, letalitāte operācijās ir palielinājusies par 0,2%

Visa pārskata perioda laikā tiek veikta nodaļu pacientu plūsmu ikdienas monitorēšana, lai sniegtu operatīvo informāciju Nacionālajam veselības dienestam un Katastrofu medicīnas centram par brīvajām gultasvietām pa profiliem, kas secīgi sniedz arī objektīvu informāciju par personāla noslodzi nodaļās, un sniedz iespēju pieņemt objektīvus lēmumus par slodzēm attiecīgajās maiņās, ņemot vērā pacientu plūsmu apjomus un to mainību. Pacientu skaita monitorēšana sniedz iespēju harmonizēt personāla noslodzi atbilstoši vispārpieņemtajiem personāla noslodzes principiem, proti, pacientu skaits uz vienu māsu, māsu palīgu, kā arī kontrolēt gultu noslodzi un apriti, kas palīdz nodrošināt pacientu aprūpes prasības. Vienlaicīgi tiek sekots līdzi vidējam gultasdienu skaitam.

### *Kvalitātes vadības pasākumi*

Lai attīstītu pakalpojumus, uzlabotu pacientu apkalpošanas kvalitāti, identificētu iespējas uzlabot darbību efektivitāti un optimizāciju tika prioritizēti procesi, kuru īstenošanas kārtības ir jāizstrādā vai jāaktualizē, un uzsākta darbību kvalitāti uzlabojošo dokumentu izstrāde vairākās jomās:

* tika izstrādāta un apstiprināta Sūdzību izskatīšanas kārtība;
* tika sagatavots pārskats par 2021.gada sūdzībās konstatētajiem riskiem un valdei iesniegta cēloņu analīze un priekšlikumi konstatēto risku mazināšanai un slimnīcas darbības pilnveidošanai;
* tika ieviesta Rehabilitācijas un fizikālās medicīnas pakalpojumu sniegšanas dokumentēšana (pieraksti par sniegtajiem pakalpojumiem), tika veikta pārbaude par pakalpojuma gaidīšanas  rindas ievērošanu un prioritāro pacientu apkalpošanu;
* lai uzturētu laboratorijas akreditāciju, Kvalitātes vadības daļas un laboratorijas darbinieku sadarbības rezultātā tika pārskatīti un aktualizēti laboratorijas procesi, procedūras un veidlapas atbilstoši ISO standarta prasībām;
* sagatavota kārtība "Augsta riska pacientu identificēšanai un ārstniecības riska pārvaldīšanai uzņemšanas nodaļā un stacionārajās nodaļās";
* ir sagatavots zāļu aprites kārtības projekts;
* ir veiktas pārbaudes par medikamentu norādīšanu Izrakstā no stacionārā pacienta medicīniskās kartēs;
* prezentētas izmaiņas un pastāvošā kārtība "Par medikamentu izrakstīšanu stacionārā, izmantojot starptautisko nepatentēto nosaukumu";
* tika izstrādāta Insulta pacienta aprūpes kārtība stacionārā;
* tiek izstrādāta Infekciju profilakses un kontroles kārtība.

Procesu aktualizācijā vai izstrādē tiek pielietota *Leen* metode, samazinot vai izslēdzot darbības, kas nesniedz pievienoto vērtību un veicina ātrāku procesa īstenošanu.

## Lai nodrošinātu nepārtrauktu pakalpojumu kvalitātes analīzes un uzlabošanas procesu, kapitālsabiedrība ir noslēgusi līgumu ar Slimību profilakses un kontroles centru par sadarbību, lai nodrošinātu vienotas pacientu ziņotās pieredzes sistēmas (turpmāk – sistēma PREM) darbību. PREM ir rīks un instruments, kas ziņo par pacienta pieredzi saistībā ar saņemtajiem veselības aprūpes pakalpojumiem t.i. tiek veikta nepārtraukta no stacionāra izrakstīto pacientu aptauja, apkopoti rezultāti pa periodiem.

## **Infrastruktūras un IT infrastruktūras attīstīšana:**

**Mērķi:**

* *Līdz 2020.gada beigām Horizon Web ieviest elektroniskā darba laika uzskaiti normālā darba laika veicējiem*
* *darba vides apstākļu uzlabošana budžeta iespēju robežās*
* *investīcijas infrastruktūras uzlabošanā, tehnoloģiju iegāde un IT tehnoloģiju atjaunošana atbilstoši VM iesniegtajam investīciju plānam infrastruktūras uzlabošanai*.

Tiek turpināta ERAF līdzfinansētā projekta “Stacionārās un ambulatorās veselības aprūpes infrastruktūras uzlabošana SIA “Jēkabpils reģionālā slimnīca”, uzlabojot kvalitatīvu veselības aprūpes pakalpojumu pieejamību” Nr.9.3.2.0/17/i/011 īstenošana. 2021.gada I ceturksnī tika uzsākti telpu pārbūves darbi SIA “Jēkabpils Reģionālā slimnīca” ambulatorajā daļā un stacionāra 1.stāvā. 2021.gada 2.martā noslēgta papildu vienošanās Nr.1 pie līguma ar kuru tika precizēta līguma cena, atbilstoši faktiskajai sociālā nodokļa likmei.

2021.gada II ceturksnī turpinājās uzsāktie ambulatorās daļas un stacionāra ēkas 1.stāva pārbūves darbi. Maijā, plānotajā termiņā, pabeigtas Ambulatorās daļas rehabilitācijas nodaļas telpas un nodotas SIA “Jēkabpils reģionālā slimnīca” aprīkojuma uzstādīšanai un mēbeļu ievietošanai. Atbilstoši Būvniecības valsts kontroles biroja, kā būvniecību uzraugošās institūcijas prasībām, papildus izstrādāts Darbu Organizācijas Projekts, kurā atrunāts kādā veidā katrs no pabeigtajiem darbu posmiem tiks atsevišķi ekspluatēts, nodrošināta evakuācija u.c., laikā, kad pārējā objektā turpinās būvdarbi.

03.09.2021 noslēgusies Jēkabpils reģionālās slimnīcas Uzņemšanas nodaļas pārbūves 1.kārta un ekspluatācijā nodotas atjaunotās telpas. Uzsākta uzņemšanas nodaļas pārbūves 2.kārta – 14.septembrī ārstniecības iestādes vadība, būvnieki un pašvaldības pārstāvji iemūrēja Uzņemšanas nodaļas pamatos kapsulu ar vēstījumu nākamajām paaudzēm.

2021.gada 26.novembrī tika atklātas atjaunotās telpas, kurās ambulatoro pacientu pieņemšanu uzsāka daļa Fizikālās medicīnas un rehabilitācijas nodaļas darbinieku. Minēto speciālistu telpas, kas atrodas poliklīnikas ēkā, ir pilnībā atjaunotas, tāpat iegādāts jauns un mūsdienīgs aprīkojums, kas ļaus uzlabot sniegto pakalpojumu kvalitāti un nodrošināt arī jaunu pakalpojumu sniegšanu. Turpinās Jēkabpils reģionālās slimnīcas Ambulatorās daļas un Stacionārās daļas pārbūves darbi.

Tehnoloģiju piegāde:

* Iegādāta un uzstādīta rentgena iekārta Philips Medical Systems Nederland B.V., Nīderlande DigitalDiagnost C90, 712034.
* Iegādāts un uzstādīts jauns Siemens Somatom go.Top datortomogrāfs.

Sadarbības ERAF projekta Nr. 9.3.2.0/18/I/009 "Līvānu un Jēkabpils slimnīcu stacionārās un ambulatorās infrastruktūras attīstība kvalitatīvu veselības aprūpes pakalpojumu pieejamībai” kā 2021.gada prioritāte tika noteikta sadarbības veidošana kvalitātes jautājumos. Līvānu slimnīcas pārstāvji iepazinās ar kapitālsabiedrības izstrādāto kārtību augsta riska pacientu ārstniecībai un aprūpei ar mērķi izveidot līdzīgu kārtību Līvānu slimnīcā.

Horizon Web daļēji ieviesta elektroniskā darba laika uzskaite normālā darba laika veicējiem, kas atvieglo darba laika tabeļu izveidi, kontroli, uzskaiti. Tomēr, lai efektīvāk izmantotu visas programmas iespējas, turpinās Personāla nodaļas veiktā informācijas ievades un analīzes apguve, un 2022.gadā plānota pieredzes apgūšana citās slimnīcās.

Pēc veiktajām investīcijām infrastruktūras attīstībā, izmaiņas medicīnas iekārtu un citu infrastruktūras elementu vērtību izmaiņas ir apkopotas 1. un 2.tabulā.

 1.tabula

**Medicīnas iekārtas un cita infrastruktūra**

|  |  |
| --- | --- |
| **Pamatlīdzekļu raksturojums** | **Vērtība** |
| **2020** | **2021** |
| Kopējā medicīnas iekārtu uzskaites vērtība | 6514372 EUR | 6256601 EUR |
| Medicīnas iekārtu (pamatlīdzekļu) kopējais skaits | 726 | 999 |

2.tabula

**Iekārtu sadalījums pēc ekspluatācijas laika**

|  |  |  |  |  |
| --- | --- | --- | --- | --- |
| **Iekārtu sadalījums pa vecuma grupām** | **Skaits** | **Procentuāli** | **Skaits** | **Procentuāli** |
|  | **2020.g** | **2021.g.** |
| 5 gadi un jaunākas | 229 | 32 % | 712 | 68% |
| 6-10 gadi | 265 | 37 % | 130 | 12% |
| 10-15 gadi | 178 | 25 % | 121 | 18% |
| 16 gadi un vecākas | 54 | 7 % | 35 | 2% |

2021.gadā kapitālsabiedrībā turpinājās iekārtu atjaunināšanas process – nolietoto pamatlīdzekļu atjaunošana un iekārtu modernizēšana, palielinot jaunu iekārtu īpatsvaru, kas ietekmēs pakalpojumu sniegšanas apjomu un kvalitāti. Lai uzlabotu iekārtu ekspluatācijas efektivitātes rādītājus un uzlabotu finanšu līdzekļu ieguldījuma jaunu iekārtu iegādē uzraudzību, kā arī lai uzlabotu iekārtu uzraudzības procesus, tajā skaitā, attiecībā uz regulāri veicamajām un obligātajām pārbaudēm, funkcionālām pārbaudēm, ir digitalizēti iekārtu uzskaites dokumenti.

## **Tēla veidošanas pasākumi:**

**Mērķi:**

* sūdzību izskatīšana, analīze, atbildes sniegšana un proaktīva darbība;
* regulāra pacientu apmierinātības mērīšana;
* regulāra veselības aprūpes pakalpojumu pieprasījumu analīze.

2021.gadā valdei tika iesniegta 2020.gada apkopoto sūdzību cēloņu analīze. Sūdzību analīzei tika izmantots veselības aprūpes sūdzību analīzes rīks (VASAR), t.i. rīks, kas paredzēts pacientu un ģimenes locekļu sūdzību strukturēšanai tādā veidā, lai individuālu pacientu bažas varētu atvieglot uzraudzības pasākumus, mācīšanos un organizatoriskās sistēmas, procesu pilnveidi. Rīks iekļauj arī problēmas smaguma novērtējumu.

Stacionāro pakalpojumu pacientu nepārtraukts pieredzes pētījums tika uzsākts 2022.gadā

Slimnīcas mājaslapā un sociālajos tīklos (Facebook, Instagram ) pacienti tiek informēti par pieejamiem veselības aprūpes pakalpojumiem, pakalpojumu raksturojumiem un ieguvumiem, piemēram, tiek sniegta informācija par dermatoloģijas pakalpojumiem izmantojot lāzeriekārtu, nierakmeņu lāzerskaldīšanas iespējām un artroskopiskajām operācijām dienas stacionārā.

Ar 2021.gadu tiek veikts darbs pie sabiedrības publiskā tēla uzlabošanas, publicitāti padarot regulāru, operatīvu un mērķtiecīgu. Šajā jomā:

* ir izveidots vienots dizains vizuālajiem materiāliem Sabiedrības sociālo tīklu saturam;
* tiek sniegta regulāra, operatīva informācija par būvniecības procesiem, projektu realizāciju, finansējuma piesaisti, izmaiņām speciālistu pieņemšanā un jaunu pakalpojumu sniegšanu;
* ir uzlabota sadarbība ar masu medijiem, pēc pieprasījuma operatīvi sniedzot informāciju masu medijiem;
* izveidotas jauna dizaina jaundzimušo kartiņas, diplomi mazajiem uzņemšanas nodaļas pacientiem, u.c.materiāli;
* tiek koordinētas intervijas medijos ar slimnīcas speciālistiem;
* ir izveidoti 2 pašreklāmas video - par būvniecības-pārmaiņu procesu un topošo māsu un ārstu palīgu prakses iespējām;
* tika organizēti apsveikumi darbiniekiem – Vecmāšu dienā, Māsu dienā, Medicīnas darbinieku dienā, Ziemassvētkos;
* tika uzlabota un papildināta mājas lapas struktūra.
* Tiek popularizēta Asins donoru kustība;
* Operatīvi tiek sniegtas atbildes uz iedzīvotāju sūdzībām vai jautājumiem slimnīcas sociālajos tīklos;
* Tiek veidots korporatīvais vides noformējums slimnīcas tēla uzlabošanai (baneri, planšetes, norādes, utt.)

# **Finanšu mērķi**

*Slimnīcas procesu darbības rezultātu uzlabošana, samazinot izmaksas, kā arī debitoru parādus. Sniegto pakalpojumu rentabilitātes un ietekmes uz kopējiem Slimnīcas finanšu rādītājiem vērtēšana.*

Lai uzlabotu finanšu rezultātus, samazinot izmaksas, tiek vērtēta sniegto veselības aprūpes pakalpojumu rentabilitāte:

* + tiek turpināta pakalpojumu sniegšanas atalgojuma politikas izvērtēšana (bet sabiedrībai jāņem vērā arī Veselības ministrijas izstrādātais atalgojuma reforma un tā ieviešanas ietekme uz sabiedrību), sabiedrības organizācijas struktūras regulāra caurskatīšana;
	+ analizējot programmu izdevumu/ienākumu pozīcijas, tiek meklēta iespēja palielināt rentabilitāti vai reorganizēt pakalpojumus;
	+ nosakot iekšējo kārtību par norēķinu veikšanu ar pacientiem, pacientu līdzmaksājuma iekasēšana uzlabojās un kapitālsabiedrība ir samazinājusi debitoru parādu par 37%.

Vienlaicīgi tiek veikts pacientu skaita monitorings nodaļās, lai salāgotu māsu noslodzi, proti, pacientu skaits uz vienu māsu/māsu palīgu, atbilstoši arī Veselības ministrijas nostādnēm par vienu posteņa vienību atkarībā no nodaļas profila un veicamā darba rakstura. Tādā veidā iespējams pārcelt māsas no vienas nodaļas uz citu, atkarībā no nepieciešamās noslodzes, kas jo īpaši būtiski bija personāla saslimšanas periodā un nodrošināmām Covid inficēto pacientu ārstēšanas prasībām visām reģionālām slimnīcām (vienādā proporcijā no kopējā stacionārā gultu skaita).

Pārskata periodu sabiedrība noslēgusi ar peļņu 1 102 308 EUR (salīdzinājumā 2020.gadā 73311EUR). Lai gan pakalpojumu apjoms ir samazinājies, apgrozījums ir palielinājies par 50.5%. 2021.gada apgrozījuma pieaugums saistīts ar valsts piešķirto papildfinansējumu COVID -19 seku likvidēšanai un tam nav ilgspējīgs raksturs. Peļņa tik būtiski pieaugusi saskaņā ar ārkārtas situācijas valdības lēmumiem par valsts veikto kapitālsabiedrības izdevumu kompensāciju COVID-19 ārstniecības un individuālo aizsardzības līdzekļu iegādei, kā arī personāla atlīdzības izmaksu, kas saistītas ar COVID-19 risku mazināšanu, kompensāciju.

|  |
| --- |
| **Rezultatīvo rādītāju izpilde** |
| **Stratēģiskais mērķis**  Kvalitatīvas veselības aprūpes pieejamības un pilnveides nodrošināšana, atbilstošas infrastruktūras attīstība, veselības veicināšana un slimību profilakse, rehabilitācijas pakalpojumu pieejamība un attīstība, nodrošinot daudzprofilu neatliekamās medicīniskās palīdzības slimnīcas statusa saglabāšanu. Veselības pakalpojumu sniegšanai nepieciešamās infrastruktūras uzlabošana un pakalpojumu klāstu pilnveidošana |
|  |
| **1. Nefinanšu mērķi** |
| **Darbības virziens – uzlabot veselības aprūpes pakalpojumu pieejamību** |
| **Rezultatīvais rādītājs** | **2020.fakts** | **2021 plāns** | **2021****fakts** |
| Kopējais stacionāro gultu skaits | 233 | 210 | 205 |
| Kopējais dienas stacionāra gultu skaits | 31 | 35 | 31 |
| Praktizējošo ārstu / māsu skaits | 102/214 | 104/214 | 103/178 |
| Ārstniecības personu vecuma grupā 25-45 gadiem īpatsvars | 29.3% | 30% | 35,67% |
| Vidējais gaidīšanas laiks(dienas) uz valsts apmaksāto pakalpojumu | Endokrinologs | 59 | 20 | 89 |
| Ginekologs | 7 | 8 | 8 |
| Kardiologs | 22 | 8 | 90 |
| Urologs | 32 | 25 | 31 |
| Nefrologs | 150 | 95 | 155 |
| Datortomogrāfija | 31 | 25 | 35 |
| Ehokardiogrāfija | 102 | 85 | 105 |
| Holteramonitorēšana | 81 | 95 | 66 |
| Veloergometrija | 81 | 80 | 110 |
| Fibrogastroskopija | 12 | 18 | 5 |
| Osteodensitometrija | 37 | 25 | 5 |
| Astmas kabinets | 5 | 5 | 5 |
| Otolaringoloģija bērniem dienas stacionārā | 25 | 23 | 31 |
| Otolaringoloģija pieaugušajiem dienas stacionārā | 69 | 60 | 66 |
| Audiologopēds | 14 | 15 | 5 |
| Vispārējā masāža bērniem | 15 | 8 | 0 |
| Fizioterapeits | 10 | 15 | 5 |
|  |

|  |
| --- |
| Pakalpojumu gaidīšanas laiks ir palielinājies saistībā ar pakalpojumu saņemšanas ierobežojumu pacientu testēšanas arī speciālistu slimības dēļ, kuru aizvietošana prombūtnes laikā nebija iespējama vai pakalpojuma sniegšana tika apturēta ar Veselības ministrijas rīkojumu. Praktizējošo māsu skaits ir samazinājies sakarā ar nodaļu slēgšanu un pārprofilēšanu COVID-19 pacientu ārstēšanai. |
| **Darbības virziens – nodrošināt efektīvu veselības aprūpes pakalpojumu plānošanu un sniegšanu** |
| **Rezultatīvais rādītājs** | **2020.fakts** | **2021.plāns** | **2021.fakts** |
| Vidējā gultu noslodze % | 56,32 | 80 | 63,06 |
| Iekārtu, tehnoloģiju noslodze(% no max slodzes) | X | 68 | 71,5 |
| Izlietoto zāļu, med.ierīču un materiālu izlietojums salīdzinot ar klīniski noteikto (antibiotiku lietošanas samazināšanās īpatsvars), % | -5 | -10 | -37 |
| Saimnieciskās izmaksas uz 1m2 /uz vienu apkalpoto klientu (vai atsevišķi veidi- ēdināšana, apkope, elektroapgāde utml.)EUR | 69,4 | 23/70\* | 76.1 |
| Virsstundu skaits uz vienu struktūrvienībā strādājošo mēnesī vidēji | 14,8  | 5 | 18.75 |
| Rentabilitāte(darba ražīgums) % | 0,5 | 0.1 | 3.9 |
| \*plāns koriģēts atbilstoši mainītajai aprēķināšanas metodeiIzmaksas uz vienu apkalpoto klientu ir palielinājušās, jo ir samazinājies apkalpoto pacientu skaits. Virsstundas palielinājās atbilstoši trūkstošo personāla resursu dēļ. Vidējā gultu noslodze tika plānota apstākļiem, ar samazinātu pacientu uzturēšanās laiku slimnīcā, tomēr COVID pandēmija ieviesa korekcijas palielinot ārstēšanas ilgumu izraisīto komplikāciju dēļ. |
|  |
| **Darbības virziens - pacientu drošības un veselības aprūpes pakalpojumu kvalitātes nodrošināšana** |
| **Rezultatīvais rādītājs** | **2020.g** | **2021.plāns** | **2021.fakts** |
| Letalitāte, % | 3,9 | 3,5 | 7,5 |
| Ķirurģiskā letalitāte operācijas dienā, % | 0 | 0 | 0 |
| Atkārtota pacienta stacionēšana 24 un 72 stundu laikā pēc izrakstīšanas (Gadījumu skaits, % no pac. kopskaita) | 0,8% | 0,05% |  |
| Agrīnu neplānotu reoperāciju biežums 72 stundu periodā, % | **0** | **0** | **0** |
| Reoperāciju īpatsvars infekcijas dēļ, % | **0** | **0** | **0** |
| Svešķermenis, kas pēc manipulācijas nejauši atstāts ķermeņa dobumā vai operācijas brūcē (Gadījumu skaits) | **0** | **0** | **0** |
| Intrahospitālo infekciju gadījumi (slimnīcā iegūti, gadījumos netiek ieskaitīti pacienti, kuri ievesti ar jau esošu intrahospitālo infekciju), (Gadījumu skaits) | **0** | **0** | **0** |

**2.Finanšu mērķi**

|  |  |  |  |
| --- | --- | --- | --- |
| **Rezultatīvais rādītājs** | **2020.fakts** | **2021.plāns** | **2021.fakts** |
| Debitoru summas samazināšana% | **+8.6** | **-5** | **-37** |
| Apgrozījumu līdzekļu uzkrāšana atalgojumam% no nepieciešamā apjoma | 0 | 5 | 5 |
| Peļņa/zaudējumi | **73 311** | 0 | **1 102 308** |

Rezultatīvie rādītāji norāda, ka, lai gan 2020. un 2021.gada COVID-19 pandēmija un ārkārtējā situācija valstī ir ietekmējusi kapitālsabiedrības darbības apjomu, struktūru un finanšu rādītājus, un būs nepieciešama atsevišķu plānoto rādītāju korekcija atbilstoši jaunajiem apstākļiem, tomēr ir saglabāta virzība Stratēģijā nosprausto mērķu sasniegšanai.

Valde:

Valdes loceklis R.Putniņš

Prokūriste N.Dardete

Sagatavoja V.Užule

Tel. 68206719

Vita.uzule@jrslimnica.lv